6. ΝΟΜΟΣ υπ' αριθ. 434 της 6/6 Αυγ. 1943 (ΦΕΚ Α΄ 250) (Αναδημ. ΦΕΚ Α΄ 323/27 Σεπτ. 1943) Περί διατάξεων αφορωσών την οργάνωσιν και λειτουργίαν του Εθνικού Θεάτρου. Εκυρώθη μια των υπ' αριθ. 293 και 294 της 30/30 Μαΐου 1946 (ΦΕΚ Α΄ 185 και 186) Πράξ. Υπ. Συμβουλίου. Άρθρ.1-10.(Διατάξεις περί του σκοπού και της Διοικήσεως του Θεάτρου, αντικατασταθείσαι δια των κατωτέρω νεωτέρων διατάξεων και ιδία του Ν.Δ. 80/1946). Περιουσία, πόροι του Εθνικού Θεάτρου. Ενισχύσεις εκ μέρους του Δημοσίου. Τρόπος πληρωμής δαπανών Απαλλαγαί Άρθρ.19.-1.Το συμφώνως τω άρθρ. 14 του Νόμ. 4615 έτους 1930 συσταθέν Ταμείον Προνοίας, καλούμενον εφεξής Ταμείον Αλληλοβοηθείας του Εθνικού Θεάτρου παρέχει ιατρικήν περίθαλψιν, ως και βοηθήματα εις εκτάκτους περιστάσεις εις το μόνιμον προσωπικόν πάσης κατηγορίας του Εθνικού Θεάτρου συμπεριλαμβανομένων και των δια συμβάσεως προσλαμβανομένων πλην των εκτάκτων. 2.Προς ενίσχυσιν των πόρων του Ταμείου Αλληλοβοηθείας ασχέτως προς τας εισφοράς του Εθνικού Θεάτρου και του προσωπικού επιτρέπεται όπως προτάσει του Διοικητικού Συμβουλίου επιβληθή τέλος επί των εισιτηρίων του Εθνικού Θεάτρου εισπραττόμενον και αποδιδόμενον κατά τα οριζόμενα δια Δ/τος, προκαλουμένου υπό του Προέδρου της Κυβερνήσεως. 3.Επιτρέπεται όπως δια Δ/τος προκαλουμένου υπό του Προέδρου της Κυβερνήσεως συσταθή Ταμείον Συντάξεων του προσωπικού εν γένει του Θεάτρου πλην των εκτάκτων. Δια του αυτού Δ/τος θέλουσι καθορισθή οι πόροι του Ταμείου, ο τρόπος της λειτουργίας του ως και πάσα άλλη αναγκαία λεπτομέρεια. 31.Ξ.ε.6 Εθνικό Θέατρο Οργανισμός του Εθνικού Θεάτρου Άρθρ.20.-1.Τα της προσλήψεως και απολύσεως του προσωπικού των οργανικών θέσεων των προσόντων και της μισθοδοσίας αυτού και εν γένει τα αφορώντα την λειτουργίαν του Εθνικού Θεάτρου, εντός των διατάξεων του παρόντος Νόμου, ρυθμίζονται δια του Οργανισμού του Εθνικού Θεάτρου όστις εκδίδεται δια Δ/τος, προκαλουμένου υπό του Προέδρου της Κυβερνήσεως. 2.Δια του οργανισμού τούτου καθορίζεται επίσης ο τρόπος της εφαρμογής του παρόντος και πάσα λεπτομέρεια. 3.Πάσα τροποποίησις του οργανισμού ενεργείται δια Δ/τος, μετά σύμφωνον γνώμην του Διοικ. Συμβουλίου του Εθνικού Θεάτρου. 4.Εις τας δια του οργανισμού επί τη βάσει των αναγκών του Εθνικού Θεάτρου δημιουργουμένας θέσεις θέλει ενταχθή το υπηρετούν ήδη προσωπικόν κατά λόγον του χρόνου υπηρεσίας, των προσόντων σπουδών και της υπηρεσιακής του επιδόσεως και επαρκείας. 5.Οι τυχόν μη κρινόμενοι εντακτέοι είς τινα των ανωτέρω θέσεων είτε ελλείψει προσόντων σπουδών είτε ελλείψει επαρκείας και επιδόσεως, ως και οι μη ενταχθησόμενοι ελλείψει θέσεων, απολύονται, εφαρμοζομένων δι' αυτούς των προστατευτικών διατάξεων του Νόμ. 2112 ως ούτος ετροποποιήθη και συνεπληρώθη άχρι τούδε. 6.Η ένταξις και η εν γένει κρίσις του προσωπικού γίνεται παρ' Επιτροπής οριζομένης υπό του Δ. Συμβουλίου του Εθνικού Θεάτρου, πρέπει δε να έχη περατωθή το πολύ μετά δίμηνον από της δημοσιεύσεως του οργανισμού. 7.Εξαιρετικώς επιτρέπεται όπως, δια πράξεως του Προέδρου της Κυβερνήσεως, το όλον ή μέρος του κατά τ' ανωτέρω απολυθησομένου προσωπικού διατηρηθή εν υπηρεσία δια χρονικόν διάστημα ουχί ανώτερον των έξ μηνών, μετά ην πάροδον των οποίων απολύεται άνευ ουδεμιάς περαιτέρω αποζημιώσεως αυτού παρά του Εθνικού Θεάτρου. Άρθρ.21.-1.Αι βάσει του Ν.Δ. 310/1941 ως ετροποποιήθη μεταγενεστέρως, εκδιδόμεναι αποφάσεις περί επιβολής αυξήσεως των αποδοχών των μισθωτών δεν εφαρμόζονται από της ισχύος του παρόντος επί των ηθοποιών και υποβολέων του Εθνικού Θεάτρου καθώς και επί του πάσης φύσεως προσωπικού των συνδεομένων δια σχέσεως ιδιωτικού δικαίου. Εφεξής η προσαρμογή των αποδοχών, συσσιτίων ως και λοιπών επιδομάτων των ανωτέρω, μισθωτών του Εθνικού Θεάτρου ενεργείται δι' αποφάσεως του Προέδρου της Κυβερνήσεως. Η τελευταία περίοδος της παρ. 1 ετροποποιήθη δια του άρθρ. 7 Νόμ. 1410/1944 από της ισχύος του Νόμου τούτου και μόνον ως προς το Καλλιτεχνικόν και τεχνικόν  προσωπικόν του Εθν. Θεάτρου ως εξής: Δύναται το Διοικητικόν Συμβούλιον του Εθνικού Θεάτρου δι' αποφάσεώς του και δια την πολεμικήν περίοδον να προσαρμόση τας αποδοχάς του Καλλιτεχνικού και Τεχνικού Προσωπικού με βάσιν την τιμήν εισιτηρίου του Εθνικού Θεάτρου αυξομειουμένης της μισθοδοσίας αυτών αναλόγως της τιμής του εισιτηρίου. 2.Σχέσεις εργασίας καταγγελθείσαι ή λυθείσαι καθ' οιονδήποτε τρόπον μέχρι της δημοσιεύσεως του Νόμ. 313/1943 διαφεύγουσι της ισχύος του Ν.Δ. 424/1941 ως τούτο ετροποποιήθη, συνεπληρώθη και ηρμηνεύθη μεταγενεστέρως, των σχετικών εκκρεμουσών διαφορών, διεπομένων εφεξής υπό των διατάξεων του Νόμ. 2112 ως ούτος ετροποποιήθη και συνεπληρώθη μεταγενεστέρως. 3.Δι' αποφάσεως του Προέδρου της Κυβερνήσεως εκδιδομένης εντός τριμήνου από της ισχύος του παρόντος, δύναται άνευ τηρήσεως των διατάξεων του Ν.Δ. 424/1941 "περί τροποποιήσεως και συμπληρώσεως του Α.Ν. 2000 κλπ.", ως τούτο ετροποποιήθη, συνεπληρώθη και ηρμηνεύθη μεταγενεστέρως ν' απολυθή εν όλω ή εν μέρει το πάσης φύσεως έκτακτον προσωπικόν του Εθνικού Θεάτρου, το μη κατέχον οργανικάς θέσεις. Άρθρ.22.-(Μεταβατική διάταξις). Τελικαί διατάξεις Άρθρ.23.-Εντός τεσσάρων μηνών από της ισχύος του παρόντος Νόμου θέλει συνταχθή υπό του Διοικητικού Συμβουλίου ο οργανισμός της λειτουργίας του Εθνικού Θεάτρου, κυρούμενος δ' ούτος δια Δ/τος, προκαλουμένου υπό του Προέδρου της Κυβερνήσεως, δημοσιευθήσεται δια της Εφημερίδος της Κυβερνήσεως. Άρθρ.24.-1.Καταργούνται αι διατάξεις του Νόμ. 4615/1930, του Δ/τος της 10 Φεβρ. 1932 "περί διοικήσεως του Εθνικού Θεάτρου", του Δ. 14.3.1931, του Α.Ν. 836/1937, Α.Ν. 1504/1938, Α.Ν. 1512/ 1938, των Ν.Δ. 2/1941, 16/1941, 361/1941, 1183/ 1942, 1745/1942, 2127/1943 και Νόμ. 313/1943 ως και πάσα άλλη διάταξις γενική ή ειδική αντικειμένη εις τας διατάξεις του Νόμου τούτου. 2.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 1059) Σελ. 1059(α) Τεύχος Ε91 -Σελ. 105 Εθνικό Θέατρο 31.Ξ.ε.6 Άρθρ.11.-Τα εις το Εθνικόν Θέατρον ανήκοντα κατά κυριότητα ακίνητα είναι τα κάτωθι: α)Το εν Αθήναις και επί της οδού Αγίου Κωνσταντίνου κτίριον, ένθα στεγάζεται το Εθνικόν Θέατρον. β)Τα δια του Νόμ. 1549/1939 αναγκαστικώς απαλλοτριωθέντα ακίνητα τα κείμενα εντός του οικοδομικού τετραγώνου του εγκεκριμένου σχεδίου πόλεως Αθηνών του περιβαλλομένου υπό των οδών Αγίου Κωνσταντίνου, Μενάνδρου, Σατωβριάνδου και Κουμουνδούρου. γ)Η δια του αυτού ως άνω Νόμου απαλλοτριωθείσα έκτασις μέτρων τετραγωνικών 24025, κειμένη παρά την θέσιν Άνω Πετράλωνα της πόλεως Αθηνών παρά τον συνοικισμόν Αστεροσκοπείου. δ)Ισόγειος οικοδομή εκ μπετόν αρμέ ταρατσοσκεπής επί των οδών Αχνιαδών και Διαλέως εκτάσεως π.τ. 2000 και ε)Ιδιόκτητον κτίριον Θεάτρου εν Θεσσαλονίκη παρά τον Λευκόν Πύργον εκτάσεως μ. τετρ. 3458. 31.Ξ.ε.4-6 Εθνικό Θέατρο Άρθρ.12.-Πόροι του Εθνικού Θεάτρου είναι: α)Οι τόκοι του παρά τη Εθνική Τραπέζη κατατεθειμένου επί τω σκοπώ τούτω κληροδοτήματος Μαρίνου Κοργιαλένιου. β)Αι εκ της πωλήσεως των εισητηρίων παντός είδους παραστάσεων εισπράξεις, ως και αι τοιαύται εξ ενοικιάσεως κυλικείου, εκ πωλήσεως καλλιτεχνικών δελτίων, εξ εγγραφών και διδάκτρων Δραματικής Σχολής. γ)Δωρεαί και κληροδοτήματα υπέρ αυτού. δ)Μισθώματα κτιρίου Θεάτρου Θεσσαλονίκης και λοιπών κτιρίων αυτού. ε)Το δυνάμει του άρθρ. 12 του Ν.Δ. υπ' αριθ. 1151/1942 προβλεπόμενον τέλος επί του φόρου Δημοσίων Θεαμάτων, ως τούτο καθορίζεται εκάστοτε δι' Υπουργικών αποφάσεων. ς)Πρόσθετον ποσοστόν 3% επί των διενεργουμένων εις ιπποδρόμους στοιχημάτων, επιβαλλομένων υπό της κειμένης νομοθεσίας. Η Κρατική εποπτική επιτροπή αμοιβαίου στοιχήματος (Κ.Ε.Α.Σ.) του Υπουργείου των Εσωτερικών υποχρεούται εις την εντός επταημέρου εφ' εκάστης ημέρας ιπποδρομιών βεβαίωσιν του ανήκοντος κατά την διάταξιν ταύτην ποσού. Δια Δ/τος προκαλουμένου υπό του Προέδρου της Κυβερνήσεως, των Υπουργών Οικονομικών και Εσωτερικών, κανονίζονται τα της αποδόσεως του εκ των στοιχημάτων εσόδου και εν γένει αι λεπτομέρειαι της εφαρμογής της παρούσης διατάξεως. ζ)Πρόσθετον ειδικόν τέλος 10% επί της τιμής εκάστου εισιτηρίου εισόδου εις τον Ιππόδρομον Φαλήρου. Άρθρ.13.-1)Πάντα τα μέχρι της ισχύος του παρόντος οφειλόμενα υπό του Εθνικού Θεάτρου προς το Ελληνικόν Δημόσιον, είτε υπό την μορφήν προκαταβολών εσόδων αυτού είτε υπό την μορφήν δανείων κατ' εφαρμογήν του Ν.Δ. 1745/42 και της εις εκτέλεσιν αυτού καταρτισθείσης συμβάσεως μετατρέπονται εις άτοκον οφειλήν του Θεάτρου προς το Δημόσιον ρυθμιζομένην κατά τας παρακατιούσας διατάξεις. 2)Επιτρέπεται εις τον Υπουργόν των Οικονομικών όπως δια λογαριασμόν του Εθν. Θεάτρου εξοφλήση πάσας τας εκ δανείων ή πιστώσεων παρά τραπέζαις οφειλάς του Εθνικού Θεάτρου, καταβαλλομένων τοις πιστωταίς, του κεφαλαίου, των τόκων και λοιπών συμπαρομαρτουσών οφειλών μέχρι της ημέρας της εξοφλήσεως. Προκειμένου περί οφειλών τη εγγυήσει του Δημοσίου, η καταβολή αυτών μετά των τόκων των ενεργείται εις ολόκληρον μη εφαρμοζομένων των περί φαλκιδεύσεως των τόκων και φορολογήσεως αυτών τυχόν ισχυουσών διατάξεων. 3)Τα εν τη παρ. 1 αναφερόμενα ποσά ως και τα τυχόν κατ' εφαρμογήν της παρ. 2 πληρωθησόμενα τοιαύτα άγονται εις χρέωσιν ιδίου λογαριασμού αποτελούντα άτοκον οφειλήν του Θεάτρου προς το Ελληνικόν Δημόσιον. 4)Εν τοις εφεξής και προς εξασφάλισιν της απροσκόπτου λειτουργίας του Θεάτρου δια την πλήρωσιν των σκοπών αυτού, εν ανεπαρκεία των ιδίων αυτού πόρων, συντρέχει εις την κάλυψιν των εν γένει του Θεάτρου δαπανών, το Ελληνικόν Δημόσιον. Εις τον προϋπολογισμόν των εξόδων του Υπουργείου των Οικονομικών αναγράφεται κατ' έτος η προς τούτο αναγκαιούσα πίστωσις. Ο προσδιορισμός της εις το Θέατρον αναγκαιούσης κατά τ' ανωτέρω ενισχύσεως ενεργείται χρονικώς και ποσοτικώς κατά λόγον των αναγκών αυτού παρά του Υπουργού των Οικονομικών κατόπιν ητιολογημένης αποφάσεως του Διοικητικού Συμβουλίου του Εθνικού Θεάτρου. Η καταβολή εις το Εθνικόν Θέατρον του υπό του Υπουργού των Οικονομικών κατά τ' ανωτέρω καθοριζομένου εκάστοτε ποσού ενεργείται επί τη βάσει χρηματικού εντάλματος εκδιδομένου επιμελεία της Γενικής Διευθύνσεως Δημοσίου Λογιστικού (Διευθύνσεως Δημοσίου Χρέους), στηριζομένου εις μόνην την περί καθορισμού αυτού απόφασιν του Υπουργού των Οικονομικών. 5)Τα κατ' εφαρμογήν της προηγουμένης παραγράφου καταβαλλόμενα ποσά αποτελούσι και ταύτα άτοκον οφειλήν του Θεάτρου προς το Δημόσιον, αγόμενα εις χρέωσιν του ρηθέντος ανωτέρω λ/σμού. Εις πίστωσιν του λ/σμού τούτου θα φέρωνται τα τυχόν περισσεύματα των προσόδων του Εθνικού Θεάτρου ων η εκκαθάρισις θα βεβαιούται υπό του εκπροσώπου του Υπουργού των Οικονομικών. 6)Η εις το Εθνικόν Θέατρον καταβολή πασών των ανωτέρω ταμειακών ενισχύσεων ενεργείται ατελώς, εγκρινομένων δια του παρόντος Νόμου και όλων των μέχρι τούδε ατελώς γενομένων ενισχύσεων. 7)Από της ισχύος του παρόντος Νόμου απαγορεύεται εις την Διοίκησιν του Εθνικού Θεάτρου η εκποίησις και υποθήκευσις ακινήτων αυτού, άνευ προηγουμένης εγκρίσεως του Υπουργού των Οικονομικών. Άρθρ.14.-1)Ουδεμία δαπάνη του Εθν. Θεάτρου εκτελείται χωρίς περί ταύτης να γίνηται πρόβλεψις εν τω ετησίω πρ/σμώ των εξόδων αυτού και εφόσον περί της πραγματοποιήσεως ταύτης δεν προηγήθη σχετική έγκρισις του Δ. Συμβουλίου. Ο Γεν. Ταμίας του Εθνικού Θεάτρου υποχρεούται όπως ουδεμίαν ενεργή πληρωμήν εκ των χρημάτων αυτού μη πληρούσαν τας ανωτέρω προϋποθέσεις. Σελ. 1057 Εθνικό Θέατρο 31.Ξ.ε.6 2)Απαγορεύεται η χορηγία εκ των χρημάτων του Εθνικού Θεάτρου δανείων εις το πάσης φύσεως προσωπικόν αυτού άνευ ειδικής εκάστοτε εγκρίσεως του Δ. Συμβουλίου. 3)Προς αντιμετώπισιν τακτικών ή συνήθων εκτάκτων δαπανών του Εθν. Θεάτρου αφορωσών προμηθείας και εργασίας τεχνικάς, επιτρέπεται η πραγματοποίησις τούτων εκ παγίας προκαταβολής, λειτουργούσης παρά τω Θεάτρω. Διαχειριστής της παγίας ταύτης προκαταβολής ορίζεται ο προϊστάμενος του Λογιστηρίου του Εθνικού Θεάτρου, το ποσόν δε ταύτης ορίζεται δι' αποφάσεως του Δ. Συμβουλίου. Εν πάση περιπτώσει ουδεμία δαπάνη ενεργείται εκ της παγίας προκαταβολής μη πληρούσα τας προϋποθέσεις του πρώτου εδαφίου της παρούσης παραγράφου. Ο διαχειριστής της παγίας προκαταβολής υποχρεούται εις την εντός διμήνου από της πραγματοποιήσεως εκάστης δαπάνης υποβολήν των σχετικών αυτής δικαιολογητικών και την αποκατάστασιν κατ' ανάλογον μέρος του διατεθέντος εκ της παγίας προκαταβολής ποσού δια της εκδόσεως των οικείων συμψηφιστικών ενταλμάτων. Δια την εκτέλεσιν της προσθέτου ταύτης εργασίας χορηγείται εις τον διαχειριστήν της παγίας προκαταβολής μηνιαία αποζημίωσις, οριζομένη δι' αποφάσεως του Δ. Συμβουλίου. Άρθρ.15.-Αι προμήθειαι γενικώς και τα έργα τ' αφορώντα το Εθν. Θέατρον εν γένει ενεργούνται συμφώνως προς τας ισχυούσας δια το Δημόσιον διατάξεις. Κατ' εξαίρεσιν επιτρέπεται κατόπιν αποφάσεως του Δ. Συμβουλίου και δια ποσόν οριζόμενον εν αυτή η κατά παρέκκλισιν των ανωτέρω διατάξεων ενέργεια προμηθειών και εκτέλεσις έργων. Άρθρ.16.-1.Απαγορεύεται η πραγματοποίησις δαπανών αναγομένων εις την λειτουργίαν του Εθνικού Θεάτρου δι' άλλων εκτός πρ/σμού ειδικών λογαριασμών εξαιρέσει των λ/σμών τάξεως. 2.Δι' αποφάσεως του Δ. Συμβουλίου, λαμβανομένης εντός δύο μηνών από της ισχύος του παρόντος ορισθήσονται τα της τακτοποιήσεως την ήδη εκκρεμών εκτός πρ/σμού παρομοίων λογαριασμών. 3.Προκαταβολαί εις τρίτους έναντι της αξίας προμηθειών ή εργασιών προς το Εθν. Θέατρον επιτρέπονται μόνον κατόπιν ειδικής εκάστοτε αποφάσεως του Δ. Συμβουλίου οριζούσης και το προκαταβαλλόμενον ποσόν. Σελ. 1058 Άρθρ.17.-Αι προς το Νομικόν πρόσωπον του Εθνικού Θεάτρου οφειλαί εκκαθαριζόμεναι και βεβαιούμεναι κατά τα εν τω Οργανισμώ αυτού οριζόμενα εισπράττονται κατά τας διατάξεις περί εισπράξεως των δημοσίων εσόδων. Άρθρ.18.-Το Εθνικόν Θέατρον απαλλάσσεται του φόρου Δημοσίων Θεαμάτων. Ταμείον Αλληλοβοηθείας

[Source: greek_legal_code_raptarchis | Tokens: 11929]